પોલીસ તંત્રએ આવા લોકોના સામૂહિક નિસાસા લેવાને બદલે તેમના અંતરના આશીર્વાદ મેળવવા આ પબ્લિક કેમેરા સિસ્ટમ દ્વારા ઇ મેમો જનરેટ કરવાની સાથે સાથે લોકોને જાતભાતના ફોટા એવોર્ડ આપવાની પ્રથા પણ ચાલુ કરવી જોઇએ. કોઇપણ પોલીસ સ્ટેશનમાં જાઓ તો ત્યાંની દિવાલ પર તમને ભાગેડુ મોસ્ટ વોન્ટેડ ગુનેગારોના ફોટા ટાંગેલા જોવા મળશે. તેને બદલે પોલીસ સ્ટેશનની કોઇ દિવાલે આ પબ્લિક કેમેરા દ્વારા ઝીલાયેલી લોકોની ‘ગુડ લૂકિંગ’ તસવીરો પણ ટાંગવામાં આવશે તો ઇતિહાસમાં પહેલીવાર પોલીસ સ્ટેશને સજ્જનોની ભીડ પણ જામવા માંડશે.